**Gorniška šola Planinskega društva Domžale 2019**

**Zakaj**

Ker smo planinsko društvo po meri gora in nam ni vseeno, kako se naši člani vključujejo v društveno delo in kako kakovostno (varno in doživeto) se lotevamo gorniške dejavnosti.

**Za koga**

Za članice in člane Planinskega društva Domžale, še zlasti za članske novince, pa tudi za vse ostale nečlane. V primeru večjega števila prijav imajo društveni novinci in člani prednost pred ostalimi. Predvideno število udeležencev je od deset do petnajst.

**Kaj**

Nekaj ključnih predavanj gorniške šole ter izlet in tura, kjer bomo uporabno teorijo prelili v preizkušeno prakso. Usposabljanje obsega prvine gorništva v kopnih razmerah.

Izlet na domačo Veliko planino bo namenjen osnovnim prvinam priprave in izvedbe izleta, vzpon na Gradiško turo pa bo namenjen plezanju po zelo zahtevni plezalni poti in uporabi samovarovalnega sestava.

**Kje**

V prostorih Planinskega društva Domžale, Kopališka cesta 4, Domžale; ob sredah od 19. do 21. ure.

**Oprema**

Osebna gorniška oprema: gojzarji, nahrbtnik, vetrovka/jakna, dolge hlače, pulover, rezervna oblačila, kapa, rokavice, zavitek prve pomoči z zaščitno (astronavtsko) folijo, dežnik, kos izolacijske podloge za sedenje, vrečka za smeti, osebni dokumenti.

Osebna tehnična oprema: plezalni pas, samovarovalni sestav, čelada, pomožne vrvice, kompas. (Možnost brezplačne izposoje društvene osebne tehnične opreme.)

[Več …](http://borut.blog.siol.net/2015/10/15/da-ne-pozabim-osebna-in-tehnicna-oprema-gornika/)

**Izvajalci**

Društveni inštruktorji planinske vzgoje in vodniki Planinske zveze Slovenije.

**Cena**

Brezplačna predavanja in izposoja društvene osebne tehnične opreme. Potrebno bo sofinanciranje stroškov izleta in ture.

**Dodatne informacije**

Luka Skočir, načelnik vodniškega odseka (luka.skocir@gmail.com, 031 254 597)

Borut Peršolja, vodja gorniške šole (borut.persolja@guest.arnes.si, 041 680 217).

**Prijave**

petek, 8. marec 2019 do 17. ure, na info@pdd.si

V prijavi na kratko napišite koga prijavljate, kakšne so vaše gorniške izkušnje (navedite pet najzahtevnejših tur, ki ste jih opravili v zadnjem obdobju) in kaj pričakujete od gorniške šole.

**OKVIRNI PROGRAM**

Prvi vozel (sreda, 13. marec ob 19. uri)

* **Društveno življenje (Helena Kermauner)**

pozdrav s strani predsednika društva, predstavitev društva, njegove zgodovine in dejavnosti posameznih odsekov

* **Gorništvo (Borut Peršolja)**

predstavitev slovenskega gorništva, planinske organizacije in slovenskih gora, častni kodeks slovenskih planincev

Drugi vozel (sreda, 20. marec ob 19. uri)

* **Gremo v hribe in kaj sedaj? (Milan Jazbec)**

izbor cilja in poti, oprema, pred odhodom

* **Vzpon (1) (Milan Jazbec)**

Začetek izleta, hoja v skupini, počitek, tempo, toplotna regulacija, spremljanje dogajanja, planinska koča

Izlet na Veliko planino (sobota, 23. marec ob 7. uri) **(Borut Peršolja, Jernej Grad)**

Iz Stahovice mimo svetega Primoža čez Pasjo peč do Domžalskega doma na Mali planini (1534 m)

Tretji vozel (sreda, 27. marec ob 19. uri)

* **Vzpon in spust (2) (Borut Peršolja)**

Dosega vrha, priprava na sestop, varnost v gorah, vreme, nesreča na počiva

* **Doživljanje po izletu (Marija Petarka)**

Beseda, fotografija, slika, film, splet, društveni kanali

Četrti vozel – dve temi po izbiri udeležencev (sreda, 5. april ob 19. uri)

* Orientacija v gorah (**Luka Skočir**)
* Spoznavanje in varstvo gorske narave (**Borut Peršolja**)
* Markacizem (**Lojze Pirnat**)
* Alpinizem (**Milan Jazbec**)
* Fotografiranje (**Lili Jazbec**)
* Družinsko gorništvo (**Borut Peršolja**)

Vzpon na Gradiško turo (sobota, 8. april ob 7. uri) **(Luka Skočir)**

Iz Gradišča po Furlanovi poti na vrh Gradiške ture (793 m)

**Vabljeni!**

Luka Skočir, načelnik vodniškega odseka Planinskega društva Domžale